चुनावक निकट एलापर गामक दौरापर मंत्री जी आएल छलाह। गामकेँ अस्त-व्यस्त देख पुछलनि "अहाँ सभक घर टूटल-फूटल आ एते अन्हार किए रहैत अछि? "
एकटा ग्रामिण बाजल " सरकार पाइ रहत तखन ने मरम्मत करब आ बिजली लगाएब । "
ई सुन मंत्री जी पुछलनि " बिजली आ घर तँ अहाँकें सरकारे दैत अछि । बी॰पी॰एल॰मे आबैत छी अहाँ सभ । "
ग्रामिण कने तमसाइत बाजल"सरकार ई सब हमरा सबकेँ नै भेटैत अछि । बी॰पी॰एल॰ मने होइ छै बड़का परिवार लेल । हम सब छोट छी किने । हमर अधिकार जे दियेतै तकरे भोट देबै । "
मंत्री जीकेँ लागऽ लागलै जे एहि ठाम भोट नै भेटत कारण एकरा अधिकार दियेनाइ कठिन छै । 